pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มาตรการกระตุ้นการท่องเที่ยว ผ่านโครงการ “เราเที่ยวด้วยกัน”
วันพุธที่ 15 กรกฎาคม 2563
มาตรการกระตุ้นการท่องเที่ยว ผ่านโครงการ “เราเที่ยวด้วยกัน”
วันพุธทืี่ 15 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการ “เราเที่ยวด้วยกัน” เป็นหนึ่งในมาตรการกระตุ้นการท่องเที่ยวภายในประเทศ ที่รัฐบาลมุ่งหวังให้เกิดการบริโภค จับจ่ายใช้สอย หลังจากการระบาดของโควิด-19 เพื่อสนับสนุนการขยายตัวทางเศรษฐกิจในช่วงที่เหลือของปี โดยรัฐบาลสนับสนุนค่าใช้จ่าย เช่น ค่าโรงแรมที่พัก ค่าตั๋วเครื่องบิน และค่าใช้จ่ายร้านอาหารและแหล่งท่องเที่ยว ในลักษณะร่วมจ่าย ซึ่งจะเปิดให้ประชาชนลงทะเบียนเข้าร่วมใช้สิทธิ์ตั้งแต่วันที่ 15 ก.ค. นี้ ที่ www.เราเที่ยวด้วยกัน.com โดยคาดการณ์ว่าโครงการนี้ จะช่วยให้ประชาชนเดินทางท่องเที่ยวในประเทศเพิ่มขึ้น เกิดเม็ดเงินหมุนเวียนในระบบเศรษฐกิจมากขึ้นประมาณ 41,000 ล้านบาท และช่วยประคองเศรษฐกิจของประเทศที่ได้รับผลกระทบจากโรคโควิด-19 ให้เดินหน้าต่อไปได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ให้กำลังใจกำลังพลเนื่องในวันกองทัพไทย ย้ำให้ตระหนักในหน้าที่ มุ่งปกป้องสถาบันหลักของชาติ และดำเนินชีวิตอย่างพอเพียง สามัคคี มีวินัย ซื่อสัตย์ คำนึงถึงประโยชน์ส่วนรวม
วันศุกร์ที่ 19 มกราคม 2561
นายกฯ ให้กําลังใจกําลังพลเนื่องในวันกองทัพไทย ย้ําให้ตระหนักในหน้าที่ มุ่งปกป้องสถาบันหลักของชาติ และดําเนินชีวิตอย่างพอเพียง สามัคคี มีวินัย ซื่อสัตย์ คํานึงถึงประโยชน์ส่วนรวม
นายกฯ ให้กําลังใจกําลังพลเนื่องในวันกองทัพไทย ย้ําให้ตระหนักในหน้าที่ มุ่งปกป้องสถาบันหลักของชาติ และดําเนินชีวิตอย่างพอเพียง สามัคคี มีวินัย ซื่อสัตย์ คํานึงถึงประโยชน์ส่วนรวม
วันที่ 19 ม.ค.61 พลเอก ประยุทธ์ จันทร์โอชา นายกรัฐมนตรี ให้กําลังใจกําลังพลของกองทัพไทย เนื่องในวันกองทัพไทยวานนี้ (18 ม.ค.61) ซึ่งถือเป็นวันสําคัญของชาติไทย ที่สมเด็จพระนเรศวรมหาราชทรงประกอบพระมหาวีรกรรมกระทํายุทธหัตถีมีชัยชนะ เมื่อปี พ.ศ. 2135 โดยขอให้กําลังพลและครอบครัว มีความสุขความเจริญ เป็นกําลังสําคัญของกองทัพไทยในการดํารงชาติ ศาสนา พระมหากษัตริย์ และประชาชน สืบไป
“นายกฯ รู้สึกภาคภูมิใจทุกครั้งเมื่อถึงวันกองทัพไทย เพราะประเทศชาติของเรามีพระมหากษัตริย์และบรรพชนที่ยอมสละชีวิตและเลือดเนื้อ เพื่อความอยู่รอดของบ้านเมืองจนถึงปัจจุบัน เป็นแบบอย่างให้ทหารทั้งหลายสืบทอดกันต่อมา”
นอกจากนี้ นายกรัฐมนตรียังได้ขอให้ทหารทุกนายตระหนักในหน้าที่ความรับผิดชอบต่อชาติ ร่วมแรงร่วมใจกันพิทักษ์รักษาสถาบันหลัก ดํารงไว้ซึ่งอธิปไตยและผลประโยชน์ชาติ สนับสนุนภารกิจของรัฐบาลในการพัฒนาและแก้ไขปัญหาของบ้านเมือง รวมทั้งดําเนินชีวิตด้วยความพอเพียง สามัคคี มีวินัย ซื่อสัตย์ และปฏิบัติหน้าที่เพื่อประโยชน์ของส่วนรวมอย่างเคร่งครัด
----------------------------
รัฐบาลไทย-ข่าวทำเนียบรัฐบาล-ต้อนรับเยาวชนรักษ์พงไพร
วันอังคารที่ 13 สิงหาคม 2562
ต้อนรับเยาวชนรักษ์พงไพร
กระทรวงศึกษาธิการ เปิดพิพิธภัณฑ์การศึกษาไทย อาคารราชวัลลภ ต้อนรับเด็กและครูวิทยากรกว่า 250 คน ในโครงการ "เยาวชน...รักษ์พงไพร เฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี"
วันนี้ เวลาประมาณ 11.45 น. กระทรวงศึกษาธิการ เปิดพิพิธภัณฑ์การศึกษาไทย อาคารราชวัลลภ ต้อนรับเด็กและครูวิทยากรกว่า 250 คน ในโครงการ "เยาวชน...รักษ์พงไพร เฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี" โดยมีนายณัฏฐพล ทีปสุวรรณ รมว.ศธ. ให้โอวาทและถ่ายภาพร่วมกัน
ยุทธพงศ์ เลือกกลั่นดี: ถ่ายภาพ
รัฐบาลไทย-ข่าวทำเนียบรัฐบาล-บสย. ออกมาตรการ พักชำระค่าธรรมเนียมค้ำประกัน  6 เดือน   ช่วยผู้ประกอบการ SMEs ประสบอุทกภัย 15 จังหวัดภาคใต้ กว่า 8,000 ราย  วงเงินค้ำประกัน กว่า 17,000 ล้านบาท
วันจันทร์ที่ 6 กุมภาพันธ์ 2560
บสย. ออกมาตรการ พักชําระค่าธรรมเนียมค้ําประกัน  6 เดือน   ช่วยผู้ประกอบการ SMEs ประสบอุทกภัย 15 จังหวัดภาคใต้ กว่า 8,000 ราย  วงเงินค้ําประกัน กว่า 17,000 ล้านบาท
ตามที่ที่ประชุมคณะกรรมการ บสย. ครั้งที่ 1/2560  วันที่ 27 มกราคม 2560 มีมติเห็นชอบให้ดําเนินมาตรการให้ความช่วยเหลือ SMEs ที่ได้รับผลกระทบจากภาวะอุทกภัย ในภาคใต้ ปี 2560 โดยการพักชําระค่าธรรมเนียมค้ําประกันเป็นระยะเวลา 6 เดือน
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า ตามที่ที่ประชุมคณะกรรมการ บสย. ครั้งที่ 1/2560 วันที่ 27 มกราคม 2560 มีมติเห็นชอบให้ดําเนินมาตรการให้ความช่วยเหลือ SMEs ที่ได้รับผลกระทบจากภาวะอุทกภัย ในภาคใต้ ปี 2560 โดยการพักชําระค่าธรรมเนียมค้ําประกันเป็นระยะเวลา 6 เดือน สําหรับลูกค้า SMEs ของ บสย.ที่ครบกําหนดชําระค่าธรรมเนียม ซึ่งจะสิ้นสุดมาตรการ วันที่ 30 มิถุนายน 2560 นั้น ขณะนี้บสย.ได้แจ้งมาตรการความช่วยเหลือดังกล่าวกับสถาบันการเงินพันธมิตรแล้ว
มาตรการดังกล่าว จะช่วยผู้ประกอบการ SMEs ที่ประสบอุทกภัย 15 จังหวัดภาคใต้ ที่เป็นลูกค้าบสย. ที่ถึงกําหนดชําระค่าธรรมเนียม ถึงวันที่ 30 มิถุนายน 2560 และเป็นกิจการของลูกค้าได้รับผลกระทบจากอุทกภัย ได้แก่ กระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ยะลา ระนอง สงขลา สตูล สุราษฎร์ธานี และ ประจวบคีรีขันธ์ รวมกว่า 8,000 ราย วงเงินค้ําประกันกว่า 17,000 ล้านบาท
สําหรับพื้นที่ในจังหวัดต่างๆที่ลูกค้าบสย.ได้รับผลกระทบจากอุทกภัย สูงสุด 5 จังหวัด ได้แก่ จังหวัดสุราษฎร์ธานี จํานวน 1,460 ราย จังหวัดสงขลา จํานวน 1,270 ราย จังหวัด นครศรีธรรมราช จํานวน 1,224 ราย จังหวัดภูเก็ต จํานวน 841 ราย และจังหวัดประจวบคีรีขันธ์ จํานวน 624 ราย
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477  chaninya@tcg.or.th  www.tcg.or.th
ศรัญยู ตันติเสรี  091-771-2885  saranyu@tcg.or.th  www.facebook.com/tcg.or.th
วิชุดา ก้องกีรติ 089-605-9870 wichuda@tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สธ.ยืนยันผล 40 ราย จ.ยะลา เป็นลบ [กระทรวงสาธารณสุข]
วันพุธที่ 6 พฤษภาคม 2563
สธ.ยืนยันผล 40 ราย จ.ยะลา เป็นลบ [กระทรวงสาธารณสุข]
สธ.ยืนยันผล 40 ราย จ.ยะลา เป็นลบ
อธิบดีกรมวิทยาศาสตร์การแพทย์ ยืนยันผลตรวจทางห้องปฏิบัติการ 40 รายจาก จ.ยะลา รอบที่ 3 ให้ผลเป็นลบทั้งหมด พร้อมยืนยันไม่พบความผิดพลาดในเรื่องสําคัญ แนะนําที่ต้องปรับปรุง พร้อมให้ศูนย์วิทยาศาสตร์การแพทย์ที่ 12 สงขลา เข้ามาช่วยตรวจ เตรียมตั้ง 2 ห้องปฏิบัติการใน โรงพยาบาลนราธิวาสราชนครินทร์ และโรงพยาบาลปัตตานี เพิ่ม
บ่ายวันนี้ (6 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ แถลงผลการตรวจตัวอย่างเพื่อหาเชื้อโควิด-19 ของประชาชนในจังหวัดยะลา จํานวน 40 ราย ครั้งที่ 3 พบว่า ตัวอย่างทั้งหมดถูกส่งมาตรวจในห้องปฏิบัติการกรมวิทยาศาสตร์การแพทย์เมื่อคืนวันที่ 5 พฤษภาคม ขณะนี้ทราบผลทางห้องปฏิบัติการว่าทั้งหมดให้ผลเป็นลบ ไม่พบการติดเชื้อ หลังผลการตรวจสอบ 2 ครั้งที่ห้องปฏิบัติการโรงพยาบาลศูนย์ยะลาและศูนย์วิทยาศาสตร์การแพทย์ที่ 12 สงขลาให้ผลไม่ตรงกัน ขั้นตอนจากนี้กรมวิทยาศาสตร์การแพทย์จะรายงานไปยังสาธารณสุขจังหวัดยะลาให้ได้รับทราบผลอย่างเป็นทางการ ต่อไป
อธิบดีกรมวิทยาศาสตร์การแพทย์ กล่าวว่า จากการส่งทีมเจ้าหน้าที่ผู้เชี่ยวชาญลงพื้นที่ จังหวัดยะลาเพื่อตรวจสอบสาเหตุในสถานที่ปฏิบัติงานจริง ไม่ได้พบความผิดพลาดที่เป็นประเด็นสําคัญ (major error) ระหว่างนี้ได้มอบนโยบายให้ศูนย์วิทยาศาสตร์การแพทย์ที่ 12 สงขลา รับหน้าที่ตรวจยืนยันผลอีกทางหนึ่ง เนื่องจากห้องปฏิบัติการโรงพยาบาลศูนย์ยะลามีภาระงานที่ค่อนข้างมากจากนโยบายการค้นหาผู้ป่วยเชิงรุกในชุมชน ทําให้ต้องตรวจตัวอย่างเชื้อจํานวน 700 – 800 ตัวอย่างต่อวัน ซึ่งเดือนเมษายนที่ผ่านมาตรวจไปกว่า 4,000 ตัวอย่าง ถือว่าเป็นห้องปฏิบัติการขนาดเล็กที่มีปริมาณงานมากที่สุดในประเทศ
“ต้องชื่นชมความทุ่มเทในการทํางานของเจ้าหน้าที่ทุกฝ่ายในจังหวัดยะลา ที่ได้ดําเนินการตรวจค้นหาเชิงรุกยิ่งทําให้จํานวนตัวอย่างเพิ่มขึ้นมาก ขณะนี้ได้เสริมอุปกรณ์เพื่อรองรับการทํางานของเจ้าหน้าที่ในห้องปฏิบัติการโรงพยาบาลศูนย์ยะลาแล้ว พร้อมเร่งจัดตั้งห้องปฏิบัติการในโรงพยาบาลนราธิวาสราชนครินทร์ และโรงพยาบาลปัตตานีเพิ่มเติมขึ้นมา เพื่อช่วยกระจายภาระงานให้ครอบคลุมการตรวจเชิงรุกในพื้นที่ 3 จังหวัดชายแดนภาคใต้อีกด้วย เพื่อให้การตรวจหาผู้ติดเชื้อรายใหม่มีประสิทธิภาพสูงสุด เกิดประโยชน์ต่อการควบคุมและรักษาโรคให้ได้มากที่สุด” นายแพทย์โอภาสกล่าว
******************************
6 พฤษภาคม 2563
รัฐบาลไทย-ข่าวทำเนียบรัฐบาล-“ปลัดแรงงาน” ทดสอบระบบการทำงานศูนย์ฯ ต่างด้าว ย้ำ พร้อมเปิดบริการ 24 ก.ค.นี้
วันอาทิตย์ที่ 23 กรกฎาคม 2560
“ปลัดแรงงาน” ทดสอบระบบการทํางานศูนย์ฯ ต่างด้าว ย้ํา พร้อมเปิดบริการ 24 ก.ค.นี้
“ปลัดแรงงาน” ตรวจสอบความพร้อมศูนย์รับแจ้งการทํางานของคนต่างด้าว มั่นใจทุกศูนย์ฯ พร้อมให้บริการทั่วประเทศวันพรุ่งนี้ (24 ก.ค.60) เปิดรับบัตรคิวเวลา 07.30 น. ย้ํา “รัฐมนตรีแรงงาน” กําชับเจ้าหน้าที่คอยอํานวยความสะดวก มีทางเลือกสามารถแจ้งผ่านระบบออนไลน์
“ปลัดแรงงาน” ตรวจสอบความพร้อมศูนย์รับแจ้งการทํางานของคนต่างด้าว มั่นใจทุกศูนย์ฯ พร้อมให้บริการทั่วประเทศวันพรุ่งนี้ (24 ก.ค.60) เปิดรับบัตรคิวเวลา 07.30 น. ย้ํา “รัฐมนตรีแรงงาน” กําชับเจ้าหน้าที่คอยอํานวยความสะดวก มีทางเลือกสามารถแจ้งผ่านระบบออนไลน์ สะดวก รวดเร็ว ไม่ต้องเดินทาง
หม่อมหลวงปุณฑริก สมิติ ปลัดกระทรวงแรงงาน เผยว่า ได้รับรายงานจากศูนย์รับแจ้งการทํางานของคนต่างด้าวทั่วประเทศทั้ง 100 แห่งว่าขณะนี้ทุกศูนย์มีความพร้อมทั้งหมดแล้ว บริการด้วยระบบคอมพิวเตอร์ทั้งในกรุงเทพมหานครและภูมิภาค ซึ่งในวันพรุ่งนี้ (24 ก.ค.60) จะเปิดแจกบัตรคิวตั้งแต่เวลา 07.30 น.
ปลัดกระทรวงแรงงาน ยังได้เน้นย้ําว่าการดําเนินการในครั้งนี้ กระทรวงแรงงานได้กําหนดการดําเนินการไว้ 3 ขั้นตอนด้วยกัน คือ ขั้นตอนที่ 1) ระหว่าง 24 ก.ค. – 7 ส.ค. 2560 กรอกแบบฟอร์มคําขอจ้างแรงงานต่างด้าวพร้อมติดรูปถ่ายของลูกจ้าง นํามาส่งที่ศูนย์รับแจ้ง กทม.มี 11 พื้นที่ โดยให้ใครมาส่งก็ได้ จากนั้นเจ้าหน้าที่จะให้ใบรับเอกสารไว้เป็นหลักฐาน พร้อมนัดหมาย ขั้นตอนที่ 2) ระหว่าง 8 ส.ค. - 6 ก.ย. 2560 นายจ้างจะต้องพาลูกจ้างไปพบเจ้าหน้าที่เพื่อยืนยันความเป็นนายจ้าง ลูกจ้าง ตามใบนัด ขั้นตอนที่ 3) ไปทําเอกสารรับรองตัวบุคคล หรือ CI ซึ่งทางการเมียนมาและกัมพูชาจะส่งเจ้าหน้าที่มาเปิดให้บริการที่ศูนย์บริการเบ็ดเสร็จ (One Stop Service) ในประเทศไทย สําหรับลาวจะต้องกลับไปทําพาสปอร์ตที่ประเทศต้นทาง เพื่อมาขอวีซ่าทํางาน ตรวจโรค และขอใบอนุญาตทํางานในพื้นที่การจ้างงาน สําหรับค่าใช้จ่ายในการดําเนินการ สัญชาติกัมพูชา 4,400 บาท เมียนมา 2,360 บาท และลาว 2,050 บาท
ปลัดกระทรวงแรงงาน กล่าวเพิ่มเติมว่า พล.อ. ศิริชัย ดิษฐกุล รัฐมนตรีว่าการกระทรวงแรงงาน
ได้สั่งการให้ทุกหน่วยงานในสังกัดร่วมกันดําเนินกาให้เป็นวาระของกระทรวง จัดเจ้าหน้าที่คอยอํานวยความสะดวกในด้านต่างๆ ให้เป็นไปอย่างมีประสิทธิภาพ นอกจากนี้ ยังมีช่องทางให้นายจ้างสามารถส่งแบบฟอร์มผ่านระบบออนไลน์ได้โดยไม่จําเป็นต้องมาที่ศูนย์ฯ หากไม่สะดวกสามารถดาวน์โหลดแบบฟอร์มหรือมากรอกแบบฟอร์มที่ศูนย์ฯ ซึ่งสามารถดาวน์โหลดแบบฟอร์มล่วงหน้าได้ที่เว็บไซต์กรมการจัดหางาน www.doe.go.th เว็บไซต์กระทรวงแรงงาน www.mol.go.th และสํานักบริหารแรงงานต่างด้าว www.doe.go.th/alien สอบถามรายละเอียดเพิ่มเติมได้ที่ สายด่วนกรมการจัดหางาน กระทรวงแรงงาน โทรศัพท์ 1694
-----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
23 กรกฎาคม 2560
รัฐบาลไทย-ข่าวทำเนียบรัฐบาล-ออมสินโอนแล้ว คืนเงินผู้ชำระหนี้ดีติดต่อกัน 12 เดือน ลูกค้า 223,537 ราย ยิ้มรับของขวัญปีใหม่
วันพุธที่ 31 มกราคม 2561
ออมสินโอนแล้ว คืนเงินผู้ชําระหนี้ดีติดต่อกัน 12 เดือน ลูกค้า 223,537 ราย ยิ้มรับของขวัญปีใหม่
ธนาคารออมสิน โอนเงินคืนลูกหนี้ชําระหนี้ตามเงื่อนไขทุกเดือนติดต่อกัน 12 เดือน ระหว่าง ธ.ค.59-พ.ย.60 ตามโครงการคืนดอกเบี้ยให้ประชาชนรายย่อยในสัดส่วน 30% ของดอกเบี้ยรับที่ได้จากลูกค้า
ธนาคารออมสิน โอนเงินคืนลูกหนี้ชําระหนี้ตามเงื่อนไขทุกเดือนติดต่อกัน 12 เดือน ระหว่าง ธ.ค.59-พ.ย.60 ตามโครงการคืนดอกเบี้ยให้ประชาชนรายย่อยในสัดส่วน 30% ของดอกเบี้ยรับที่ได้จากลูกค้า จํานวนทั้งสิ้น 223,537 ราย รวมเป็นเงิน 626.35 ล้านบาท เฉลี่ยต่อราย 2,802 บาท โดยจํานวนเงินสูงสุดต่อราย 12,002 บาท
นายชาติชาย พยุหนาวีชัย ผู้อํานวยการธนาคารออมสิน เปิดเผย เมื่อวันที่ 30 มกราคม 2561 ธนาคารฯ ได้ดําเนินการโอนเงินเข้าบัญชีให้แก่ลูกค้าเงินกู้ของธนาคารฯ ตามโครงการคืนดอกเบี้ยให้ประชาชนรายย่อยที่มีสถานะการชําระเงินกู้ปกติและลูกหนี้ปรับปรุงโครงสร้างหนี้ มีงวดชําระเป็นรายเดือน และมีประวัติการชําระหนี้ตามเงื่อนไขทุกเดือนติดต่อกัน 12 เดือน นับตั้งแต่เดือนธันวาคม 2559 ถึง เดือนพฤศจิกายน 2560 โดยธนาคารฯ คืนในสัดส่วน 30% ของดอกเบี้ยรับที่ได้จากลูกค้ากลุ่มนี้ รวมจํานวนทั้งสิ้น 223,537 ราย รวมเป็นเงิน 626.35 ล้านบาท คิดเป็นเงินคืนให้ลูกค้าเฉลี่ยรายละ 2,807 บาท โดยจํานวนเงินสูงสุดต่อราย 12,002 บาท
“สําหรับลําดับบัญชีเงินฝากที่ธนาคารออมสินโอนเงินคืนเข้าบัญชีนั้น เป็นบัญชีเงินฝากเผื่อเรียกที่ใช้ในการหักชําระเงินกู้ หากไม่มี ธนาคารฯ จะโอนเข้าบัญชีเงินฝากเผื่อเรียกที่ลูกค้าใช้ติดต่อกับธนาคารล่าสุด หากเป็นบัญชีกู้ร่วม ธนาคารฯ จะโอนเงินเข้าบัญชีผู้กู้หลัก และจะโอนเฉพาะบัญชีที่มียอดดอกเบี้ยคืนตั้งแต่ 10 บาทขึ้นไป” นายชาติชาย กล่าว
อย่างไรก็ตาม ในจํานวนผู้ที่ได้รับเงินคืนทั้งหมด มีลูกค้าที่ยังไม่มีบัญชีเงินฝากเผื่อเรียกอยู่ตามเงื่อนไข 11,578 ราย ธนาคารฯ จึงยังไม่สามารถโอนเงินคืนให้ได้ ซี่งสาขาที่ลูกค้าใช้บัญชีเงินกู้จะเร่งแจ้งให้ลูกค้าทราบเพื่อมาเปิดบัญชีเงินฝากเผื่อเรียกใหม่ภายในสิ้นเดือนกุมภาพันธ์ 2561 และธนาคารจะรวบรวมบัญชีโอนเงินภายในวันที่ 15 มีนาคม 2561 ต่อไป แต่หากลูกค้าไม่มาเปิดบัญชีเงินฝากเผื่อเรียกหรือธนาคารฯ ไม่สามารถโอนเงินเข้าบัญชีลูกหนี้ได้ภายในระยะเวลาที่กําหนด ถือว่าลูกค้ารายนั้นสละสิทธิ์
รัฐบาลไทย-ข่าวทำเนียบรัฐบาล-สำนักงานบริหารหนี้สาธารณะชี้แจง ข้อวิจารณ์การเปิดรับการลงทุนและการกู้เงินจากจีน
วันพฤหัสบดีที่ 15 พฤศจิกายน 2561
สํานักงานบริหารหนี้สาธารณะชี้แจง ข้อวิจารณ์การเปิดรับการลงทุนและการกู้เงินจากจีน
สํานักงานบริหารหนี้สาธารณะชี้แจง ข้อวิจารณ์การเปิดรับการลงทุนและการกู้เงินจากจีน
วันที่ 14 พฤศจิกายน 2561 นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ กระทรวงการคลัง ชี้แจงประเด็นข้อวิจารณ์การเปิดรับการลงทุนและการกู้เงินจากจีน ตามที่ เดอะสเตรตไทม์ส สื่อของประเทศสิงคโปร์ รายงานอ้างอิงบทบรรณาธิการของเดอะเนชั่น ซึ่งกล่าวถึงกรณีรัฐบาลเปิดรับการลงทุนและการกู้ยืมเงินจากจีน ภายใต้การผลักดันของรัฐบาลจีนในโครงการเส้นทางสายไหม หรือ Belt and Road โดยมีประเด็นกังวลว่าประเทศไทยจะซ้ํารอยกับประเทศอื่น ๆ ที่เคยรับความช่วยเหลือและพึ่งพาจีน ในการกู้ยืมเงินจากจีนกลายเป็นภาระหนี้สินจํานวนมาก เพราะอัตราดอกเบี้ยกู้ยืมของจีนนั้นสูงกว่าการกู้ยืมจากสถาบันการเงินระหว่างประเทศ นั้น มีข้อเท็จจริง ดังนี้
การดําเนินโครงการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพ-หนองคาย (ระยะที่ 1 ช่วงกรุงเทพ-นครราชสีมา) เป็นโครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน หรือเรียกได้ว่า เป็นโครงการความร่วมมือระหว่างรัฐบาลต่อรัฐบาล (Government to Government : G to G) เพื่อพัฒนาโครงสร้างพื้นฐานทางรถไฟและการคมนาคมขนส่งของประเทศ โดยรัฐบาลจีนจะสนับสนุนด้านการศึกษาโครงการ การถ่ายทอดเทคโนโลยี และเป็นผู้รับจ้างในการก่อสร้าง ส่วนรัฐบาลไทยจะเป็นผู้ลงทุนเองทั้งโครงการ และใช้แหล่งที่มาของเงินลงทุนโครงการจากงบประมาณและเงินกู้ภายในประเทศเป็นหลัก การกู้เงินจากรัฐบาลจีนจึงเป็นเพียงทางเลือกหนึ่งของแหล่งเงินเท่านั้น
ในส่วนของการกู้เงินจากรัฐบาลจีน ปัจจุบันยังไม่มีการตกลงและผูกพันสัญญาใด ๆ และยังคงอยู่ระหว่างการเจรจาร่างสัญญาเงินกู้และเงื่อนไขเงินกู้ของรัฐบาลจีน ซึ่งในการเจรจาได้มีการระบุไว้ชัดเจนในกรอบความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน และมีการบันทึกผลการประชุมคณะกรรมการร่วมเพื่อความร่วมมือด้านรถไฟระหว่างไทย-จีนว่า รัฐบาลไทยจะกู้เงินจากรัฐบาลสาธารณรัฐประชาชนจีน หากมีเงื่อนไขเงินกู้ที่ดีกว่าหรือมีต้นทุนที่ถูกกว่าเมื่อเปรียบเทียบกับแหล่งเงินกู้อื่น ซึ่งกระทรวงการคลังจะพิจารณาเงื่อนไขเงินกู้เปรียบเทียบกับต้นทุนการกู้เงินของรัฐบาลที่กู้จากแหล่งเงินในประเทศและต่างประเทศ รวมถึงแหล่งเงินกู้ทางการอื่น ๆ ด้วย
รัฐบาลไทย-ข่าวทำเนียบรัฐบาล-ทส.เชิญชวนคนไทยปลูกต้นไม้ ตามโครงการประชารัฐร่วมใจ ปลูกต้นไม้ให้แผ่นดิน
วันพุธที่ 23 พฤษภาคม 2561
ทส.เชิญชวนคนไทยปลูกต้นไม้ ตามโครงการประชารัฐร่วมใจ ปลูกต้นไม้ให้แผ่นดิน
ทส.เชิญชวนคนไทยปลูกต้นไม้ ตามโครงการประชารัฐร่วมใจ ปลูกต้นไม้ให้แผ่นดิน
วันนี้ (23 พ.ค. 61) กระทรวงทรัพยากรธรรมชาติและสิ่งแวดล้อม ร่วมกับ กระทรวงมหาดไทย เปิดโครงการประชารัฐร่วมใจ ปลูกต้นไม้ให้แผ่นดิน ปี พ.ศ. 2561 ตามยุทธศาสตร์ชาติในการเพิ่มพื้นที่ป่าไม้ให้ได้ร้อยละ 55 ของพื้นที่ประเทศ ซึ่งมีวัตถุประสงค์หลักของโครงการ คือ 1.ปลูกป่าในใจคน 2. ปลูกป่าในบ้าน 3. ปลูกป่าในชุมชนหรือพื้นที่สาธารณะ 4.ปลูกป่าเชื่อมโยงกับป่าใหญ่เพื่อเป็นธนาคารอาหารจากธรรมชาติ ทั้งนี้ เพื่อปลูกจิตสํานึกให้เกิดความรักและตระหนักถึงความสําคัญของทรัพยากรป่าไม้ ให้ประชาชนร่วมกันอนุรักษ์และฟื้นฟูทรัพยากรป่าไม้ ตามพระราชดําริของพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ทรงให้ความสําคัญกับการปลูกป่าในใจคน และสนับสนุนการปลูกไม้มีค่าในพื้นที่กรรมสิทธิ์และพื้นที่ที่ได้รับอนุญาตจากหน่วยงานรัฐ เพื่อเพิ่มพื้นที่สีเขียว โดยมี พลเอก ประยุทธ์ จันทร์โอชา นายกรัฐมนตรี เป็นประธานเปิดโครงการ และปลูกต้น "รวงผึ้ง" ซึ่งเป็นต้นไม้ประจําพระองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร นอกจากนี้ คณะรัฐมนตรี หัวหน้าหน่วยงานราชการ จะได้ร่วมกันปลูกต้นกัลปพฤกษ์ ซึ่งดอกของต้นกัลปพฤกษ์ เป็นดอกไม้ประจําจังหวัดราชบุรี ณ ศูนย์ศึกษาวิธีการฟื้นฟูที่ดินเสื่อมโทรมเขาชะงุ้ม อันเนื่องมาจากพระราชดําริ เมื่อต้นไม้เจริญเติบโต พื้นที่ดังกล่าวก็จะปรากฏซุ้มอุโมงค์ดอกไม้สีเหลืองของต้นกัลปพฤกษ์ที่สวยงามให้เป็นสถานที่ท่องเที่ยวพักผ่อนในอนาคต
ในงานดังกล่าว นายกรัฐมนตรี ได้เป็นสักขีพยาน ในการมอบหนังสืออนุญาตแสดงตนป่าชุมชน โดยมีรมว.ทส. เป็นผู้มอบและผู้แทนป่าชุมชน 5 หมู่บ้านในอําเภอโพธาราม เป็นผู้รับมอบ ทั้งนี้ นายกรัฐมนตรีได้มอบพันธุ์กล้าไม้ยางนา ให้ผู้ว่าราชการจังหวัด 7 จังหวัด (ราชบุรี กาญจนบุรี นครปฐม เพชรบุรี สุพรรณบุรี สมุทรสงคราม และสมุทรสาคร) และมอบนโยบายการอนุรักษ์ทรัพยากรป่าไม้และต้นไม้ โดยให้กระทรวงทรัพยากรธรรมชาติและสิ่งแวดล้อม และกระทรวงมหาดไทย ติดตามผลการปลูกป่าในแต่พื้นที่ เพราะการปลูกต้นไม้ที่สําคัญคือการดูแลหลังการปลูกให้ต้นไม้เจริญเติบโต ปลูกแล้วต้องคอยติดตามผลไม่ให้ต้นไม้ตาย รวมถึงขอให้ประชาชนร่วมกันปลูกไม้ดอก เพื่อให้เกิดความสวยงามตามสถานที่ต่างๆ
จากนั้นนายกรัฐมนตรีกล่าวทักทายประชาชนที่มาร่วมงาน รวมถึงเชิญชวนประชาชนร่วมกันปลูกต้นไม้พร้อมกันทั่วประเทศ ในระหว่างวันที่ 23 พฤษภาคม - 30 กันยายน 2561 พร้อมทั้งเยี่ยมชมโครงการศึกษาวิธีการฟื้นฟูที่ดินเสื่อมโทรมเขาชะงุ้ม อันเนื่องมาจากพระราชดําริ และปล่อยพันธุ์สัตว์น้ํา ณ อ่างเก็บน้ําเขาชะงุ้ม
รัฐบาลไทย-ข่าวทำเนียบรัฐบาล-พิธีมอบรางวัลการประกวดตราสัญลักษณ์และคำขวัญการป้องกันและต่อต้านการทุจริต กระทรวงอุตสาหกรรม
วันพุธที่ 20 กันยายน 2560
พิธีมอบรางวัลการประกวดตราสัญลักษณ์และคําขวัญการป้องกันและต่อต้านการทุจริต กระทรวงอุตสาหกรรม
พิธีมอบรางวัลการประกวดตราสัญลักษณ์และคําขวัญการป้องกันและต่อต้านการทุจริต กระทรวงอุตสาหกรรม ณ ห้องโถง ชั้น 1 อาคารสํานักงานปลัดกระทรวงอุตสาหกรรมj
วันนี้ (20 กันยายน 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีมอบรางวัลการประกวดตราสัญลักษณ์และคําขวัญการป้องกันและต่อต้านการทุจริต กระทรวงอุตสาหกรรม จํานวน 5 รางวัล ได้แก่ รางวัลชนะเลิศ 1 รางวัล และรางวัลชมเชย 4 รางวัล โดยมีนายสุรพล ชามาตย์ ผู้ตรวจราชการกระทรวงอุตสาหกรรม ร่วมมอบรางวัล ณ ห้องโถง ชั้น 1 อาคารสํานักงานปลัดกระทรวงอุตสาหกรรมj
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมสัมมนา Thailand-China Business Forum 2018 ผลักดัน EEC เพื่อสร้างความแข็งแกร่งทางเศรษฐกิจของภูมิภาคเอเชีย
วันศุกร์ที่ 24 สิงหาคม 2561
รัฐมนตรีฯ อุตตม ร่วมสัมมนา Thailand-China Business Forum 2018 ผลักดัน EEC เพื่อสร้างความแข็งแกร่งทางเศรษฐกิจของภูมิภาคเอเชีย
รัฐมนตรีฯ อุตตม ร่วมสัมมนา Thailand-China Business Forum 2018 ผลักดัน EEC เพื่อสร้างความแข็งแกร่งทางเศรษฐกิจของภูมิภาคเอเชีย
วันนี้ (24 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เข้าร่วมงานสัมมนา Thailand-China Business Forum 2018 Comprehensive Strategic Partnership Through the Belt and Road Initiative and the EEC พร้อมด้วย นายสมคิด จาตุศรีพิทักษ์ รองนายกรัฐมนตรี นายกอบศักดิ์ ภูตระกูล รัฐมนตรีประจําสํานักนายกรัฐมนตรี นายหวัง หย่ง มนตรีแห่งรัฐของจีน คณะผู้บริหารระดับสูงภาครัฐ เจ้าหน้าที่ และภาคเอกชน จากสาธารณรัฐประชาชนจีน เข้าร่วม ณ โรงแรม Marriott Marguis Queen's Park
การลงทุนของประเทศจีนในปัจจุบันนั้น มีความแตกต่างไปจากเดิม เนื่องจากการเปลี่ยนแปลงทางเศรษฐกิจของโลก การลงทุนจากประเทศจีนจึงมีมิติในการสร้างความเข้มแข็งโดยการรวมตัวของภูมิภาคด้วยระบบโลจิสติกส์ให้เชื่อมโยงระหว่างกัน ด้วยนโยบาย Belt and Road Initiative (BRI) ของประเทศจีน ได้กลายเป็นพลังสําคัญที่ทําให้กลุ่มประเทศอาเซียนกลายเป็นทําเลยุทธศาสตร์ที่เชื่อมโยงภูมิภาคสําคัญของโลก โดยเฉพาะอย่างยิ่ง ประเทศไทยซึ่งตั้งอยู่ตรงกลางของภูมิภาคอาเซียน
ทั้งนี้ รัฐบาลไทยจึงได้กําหนดยุทธศาสตร์ทางเศรษฐกิจให้มีความเชื่อมโยงกับนโยบาย BRI โดยเฉพาะอย่างยิ่ง การเชื่อมโยงกับเขตเศรษฐกิจพิเศษภาคตะวันออก (EEC) ซึ่งนักลงทุนจากประเทศจีนให้ความสนใจที่จะลงทุนในกลุ่มอุตสาหกรรมเป้าหมายเป็นอย่างมาก นอกจากนี้ รัฐบาลไทยยังให้ความสําคัญกับการพัฒนาโครงสร้างเศรษฐกิจเพื่อปรับปรุงสภาพแวดล้อมทางธุรกิจให้เอื้อต่อการลงทุน เพื่อให้ประเทศไทยมีความพร้อมในการรองรับการลงทุนและการขยายตัวทางเศรษฐกิจในภูมิภาคอย่างเป็นรูปธรรมมากยิ่งขึ้น
สําหรับงานสัมมนา Thailand-China Business Forum 2018 Comprehensive Strategic Partnership Through the Belt and Road Initiative and the EEC นี้ ได้รับความสนใจจากบริษัท นักลงทุน และผู้ประกอบการจากประเทศจีน เข้าร่วมกว่า 400 คน
รัฐบาลไทย-ข่าวทำเนียบรัฐบาล-อนุทิน ประกาศจุดยืนไม่เอาสารเคมีอันตรายต่อสุขภาพ ชีวิตประชาชน
วันพฤหัสบดีที่ 10 ตุลาคม 2562
อนุทิน ประกาศจุดยืนไม่เอาสารเคมีอันตรายต่อสุขภาพ ชีวิตประชาชน
รองนายกรัฐมนตรีและรัฐมนตรีว่าการกระทรวงสาธารณสุข ประกาศจุดยืนกระทรวงสาธารณสุขไม่เอาสารเคมีอันตรายต่อสุขภาพและชีวิตประชาชน  ที่สุดจะยกเลิกการใช้หรือไม่ขึ้นกับคณะกรรมการวัตถุอันตราย
รองนายกรัฐมนตรีและรัฐมนตรีว่าการกระทรวงสาธารณสุข ประกาศจุดยืนกระทรวงสาธารณสุขไม่เอาสารเคมีอันตรายต่อสุขภาพและชีวิตประชาชน ที่สุดจะยกเลิกการใช้หรือไม่ขึ้นกับคณะกรรมการวัตถุอันตราย
วันนี้ (10 ตุลาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์เกี่ยวกับสารเคมีอันตรายทางการเกษตร ว่า การดําเนินการเรื่องสารเคมีอันตรายในส่วนของกระทรวงสาธารณสุขเราทําตามหน้าที่ในการดูแลสุขภาพประชาชนทั้งประเทศ เรามีจุดยืนอะไรที่เป็นอันตรายต่อสุขภาพ ต่อชีวิต และความเป็นอยู่ของประชาชน เราจะไม่สนับสนุนให้มีการใช้ ซึ่งปลัดกระทรวงสาธารณสุขและเลขาธิการคณะกรรมการอาหารและยา ที่เป็นคณะกรรมการวัตถุอันตรายก็ยืนยันต่อสื่อมวลชนไปแล้วว่าไม่สนับสนุน และพร้อมเสนอให้ที่ประชุมฯ มีการโหวตอย่างเปิดเผย
“เราชาวสาธารณสุขมีความชัดเจนที่จะไม่สนับสนุนการใช้สารเคมีอันตราย ผลที่จะเกิดขึ้นจะเป็นอย่างไร ขึ้นอยู่กับคณะกรรมการวัตถุอันตรายทั้ง 27 คน ไม่ใช่หน้าที่ของกระทรวงสาธารณสุข และหากไม่แบน เราก็จะเตรียมยา เตรียมการรักษา ซึ่งจะเป็นภาระต่องบประมาณของประเทศต่อไป” นายอนุทินกล่าว
นายอนุทินกล่าวต่อว่า ผมยินดีรับฟังข้อมูลจากทุกฝ่าย การสนับสนุนการเลิกใช้ครั้งนี้ทําเพื่อเกษตรกร ทําเพื่อประชาชนผู้บริโภคพืชผลทางการเกษตร สําหรับเรื่องตัวเลขคนป่วย คนเสียชีวิตจากสารเคมีอันตรายนั้น ในฐานะที่เป็นกระทรวงสาธารณสุขเรื่องสุขภาพสําคัญที่สุด ไม่ว่าตัวเลขผู้ป่วยจะ 1.4 หมื่นคน หรือทําให้ป่วยเพียงคนเดียว ก็ไม่สนับสนุนให้ใช้
*****************************10 ตุลาคม 2562
รัฐบาลไทย-ข่าวทำเนียบรัฐบาล-โครงการ "ถึงเวลาทัวร์ ให้ทั่วไทย”
วันจันทร์ที่ 7 ตุลาคม 2562
โครงการ "ถึงเวลาทัวร์ ให้ทั่วไทย”
วันจันทร์ที่ 7 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการ "ถึงเวลาทัวร์ ให้ทั่วไทย” เพื่อกระตุ้นการท่องเที่ยวช่วงปลายปี ตั้งแต่เดือน ก.ย. - ธ.ค. 62 ประกอบด้วย มาตรการร้อยเดียว เที่ยวทั่วไทย สนับสนุนให้ผู้ประกอบการโรงแรม ที่พัก สายการบิน สปา และอื่น ๆ จัดโปรโมชันขายแพ็กเกจท่องเที่ยวในราคา 100 บาท รวม 40,000 รายการ มุ่งเน้นกลุ่มเป้าหมายนักท่องเที่ยวรุ่นใหม่และกลุ่มผู้มีกําลังการใช้จ่ายระดับปานกลาง และมาตรการเที่ยววันธรรมดา ราคา SHOCK โลก สนับสนุนผู้ประกอบการโรงแรมที่พัก บริษัทนําเที่ยว ศูนย์การค้า ร้านอาหาร สวนสนุก และอื่น ๆ จัดกิจกรรมส่งเสริมการขายในราคาพิเศษสุดให้กับนักท่องเที่ยวที่เดินทางท่องเที่ยวในวันธรรมดา โดยกระทรวงการท่องเที่ยวและกีฬาจะจัดทํารายละเอียดและแจ้งให้ประชาชนทราบต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี